Tyson Gay

**Tyson Gay** (* 9. august 1982, Lexington, Kentucky, Spojené štáty) je americký atlét, ktorý sa venuje šprintérskym tratiam, behu na 100 a 200 metrov. Taktiež býva členom štafety na 4x100 metrov.

## Životopis
Narodil sa v Lexingtone. Jeho otec sa volá Greg Mitchell, matka Daisy Gay a sestra Tiffany Gay. Atletika bola súčasťou ich rodiny, jeho stará mama, Daisy, bola tiež atlétkou a pretekala za Eastern Kentucky. Sestra Tiffany bola úspešnou šprintérkou. Tyson neskôr povedal, že si ju zobral za príklad v zlepšovaní sa. Má dcéru Trinity.

Jeho vzor je Maurice Greene.

## Športová kariéra
### Sezóna 2007
#### Majstrovstvá sveta

; Beh na 100 m
* Rozbeh - 25. august, 12:10
* Medzibeh - 25. august, 20:15
* Semifinálový beh - 26. august, 20:10
* Finálový beh - 26. august, 22:20

; Beh na 200 m
* Rozbeh - 28. august, 11:10
* Medzibeh - 28. august, 20:10
* Semifinálový beh - 29. august, 22:20
* Finálový beh - 30. august, 22:20

; Štafeta na 4x100 m
* Rozbeh - nekonal sa
* Medzibeh - nekonal sa
* Semifinálový beh - 31. august, 20:40
* Finálový beh - 1. september, 22:20

*(Pozn.: Časy sú uvedené v [[UTC+9]], miestny [[Osaka|osacký]] čas)*

##### Beh na 100 m
Tyson Gay bežal v prvom rozbehu v ôsmej dráhe. Skončil na druhom mieste časom 10,17 s, čím postúpil do medzibehu, v ktorom vyhral svoj beh časom 10,06 s a kvalifikoval sa do semifinále. V semifinále vyhral svoj beh a takisto dosiahol i celkovo najlepší čas 10,00 s. Týmto výkonom postúpil do finále. Pred Majstrovstvami sveta sa Tyson Gay vyjadril, že jeho súboj s Asafom Powellom môže priniesť zlepšenie svetového rekordu, čo bolo vtedy 9,77 s. Takisto povedal, že má motiváciu bežať za svojho bývalého trénera Lanca Baumanna, ktorého v lete 2006 odsúdili za spreneveru peňazí a fiktívne vyplácanie finančných prostriedkov atlétom. Vo finále nakoniec vyhral časom 9,85 s, tretí bol Asafa Powell, druhý skončil Derrick Atkins s časom 9,91 v národnom rekorde. Bežalo sa v protivetre 0,5 m/s a reakcia Tysona Gaya bola 0,143 s.

; Vývoj pretekov

##### Beh na 200 m
Tyson Gay vo finálovom behu na 200 metrov|náhľad|vpravo
Podobne ako v behu na 100 metrov, vyhral aj beh na 200 metrov. Z rozbehu postúpil časom 20,46 s do medzibehu, ktorý celý vyhral časom 20,08 s. Postúpil do semifinále a časom 20,00 s ho takisto vyhral. Vo finále bežal v štvrtej dráhe a časom 19,76 s získal zlatú medailu, čím o 15 stotín vyhral nad Usainom Boltom. Štartová reakcia Tysona Gaya bola 0,143 s a tento výkon dosiahol v protivetre 0,8 m/s. V tomto behu prekonal aj rekord majstrovstiev sveta, keď o 3 stotiny sekundy zlepšil rekord Michaela Johnsona z Majstrovstiev sveta 1995. Po tomto zlepšení rekordu majstrovstiev sveta sa vyjadril, že to môže byť odrazový bod k prekonaniu svetového rekordu na tejto trati, ktorý má takisto Michael Johnson (19,32 s).

Ako tretí atlét v histórii získal "double", t. j. zlatú medailu v behu na 100 a aj 200 metrov na jedných majstrovstvách sveta. Pred ním to boli Maurice Greene a Justin Gatlin, obaja Američania.

##### Beh na 4x100 m
V semifinálovom behu nebežal, ale USA i bez neho postúpili do finále časom 38,10 s, čo bol výkon sezóny pre štafetu USA. Vo finále už Tyson Gay nastúpil a bežal na treťom úseku. USA vyhralo štafetu v novom výkone roka časom 37,78 s, a to o 11 stotín pred Jamajkou a 12 pred Veľkou Britániou. Finálové zloženie štafety USA bolo: Darvis Patton, Wallace Spearmon, Tyson Gay a Leroy Dixon.

Ako tretí atlét získal na jedných majstrovstvách sveta tri zlaté medaily. Pred ním to bol Carl Lewis v 1987 (beh na 100 m, skok do diaľky, štafeta na 4x100 m) a Maurice Greene v 1999 (beh na 100 m, beh na 200 m, štafeta na 4x100 m).

Stal sa najvýraznejšou postavou týchto Majstrovstiev sveta. Vyhral tri zlaté medaily.

### Sezóna 2008
Začiatkom roka 2008 sa vyjadril, že chce napodobniť Carla Lewisa, ktorý vyhral na Letných olympijských hrách 1984 v Los Angeles zlaté medaily v behu na 100 a 200 metrov a tak získal "olympijské bežecké double".

#### Letné olympijské hry
Počas americkej kvalifikácie na olympijské hry, ktorá je zároveň Majstrovstvami USA zabehol na trati 100 metrov v semifinále osobný rekord 9,77 s, čo je aj americký rekord. Vo finále zabehol ešte lepší čas - najlepší čas histórie tohto behu - bežal za 9,68 s, ale s nedovolenou podporou vetra 4,1 m/s, čo je 2,1 m/s nad povolený limit, preto tento čas nebol uznaný ako oficiálny svetový rekord. V behu na 200 metrov sa zranil a nedobehol. Približne na 50 metri dostal kŕč, padol na trať, a utrpel zranenie kolennej šľachy. Na olympijské hry sa tak na tejto trati nekvalifikoval.

Tyson Gay štartoval v behu na 100 a v štafete na 4x100 metrov. V behu na 100 metrov bežal v piatom rozbehu, z ktorého časom 10,22 s postúpil do medzibehu. Z medzibehu sa kvalifikoval do semifinále časom 10,09 s. V semifinále prekvapujúco skončil na piatom mieste a do finále nepostúpil. Chýbali mu k tomu dve stotiny sekundy na posledný postupový čas Darvisa Pattona (10,03 s). Jeho nepresvedčivé výkony boli spôsobené zraneným, ktoré utrpel počas kvalifikácie.

V štafete na 4 x 100 metrov vypadla štafeta USA v zložení Rodney Martin, Travis Padgett, Darvis Patton a Tyson Gay už v semifinálovom behu po tom, ako Darvis Patton a Tyson Gay spravili chybu pri odovzdávke kolíka. Tyson Gay povedal, že je to jeho vina, naopak Darvis Patton, že chybu spravil on. Zároveň však dodal, že celý týždeň trénovali odovzdávky a to, že im kolík vypadol, sa im nestalo.

### Sezóna 2009
V príprave na sezónu 2009 si novembri 2008 zranil koleno. Netrénoval šesť týždňov.

### Sezóna 2011
V behu na 100 a 200 metrov sa nekvalifikoval Majstrovstvá sveta 2011, keď nenastúpil na štart pre zdravotné problémy s pravým bokom.

### Realizačný tím
* Tréneri: Lance Brauman a Jon Drummond

## Úspechy
### 1. miesto
; Majstrovstvá sveta
* Osaka 2007
** 16px 100 m - 9,85 s
** 16px 200 m - 19,76 s
** 16px 4x100 m - 37,79 s

### Iné ocenenia
; Medzinárodná asociácia atletických federácií
* Najlepší atlét (muž)
** 2007

; USA
* Najlepší športovec (muž)
** 2007

* Cena Jesseho Owensa
** 2007

### Rekordy
* Súčasný držiteľ amerického rekordu v behu na 100 metrov časom 9,69 s.

## Doping

Vo februári 2008 Tyson Gay ubezpečil, že nedopuje. Povedal: *Na sto percent môžem zaručiť, že sa nikdy nezapletiem do osídiel dopingu. Ten sa dá tajiť len istý čas, ale raz všetko vypláva na povrch.*

## Výkonnostný rast
### Vonku

;* **[[Beh na 100 m]]**
2001 - 10,28 s (Lafayette, USA; 9. máj)
2002 - 10,27 s (Palo Alto, USA; 21. jún)
2004 - 10,06 s (Austin, USA; 11. jún)
2005 - 10,08 s (Rieti, Taliansko; 28. august)
2006 - 9,84 s (Zürich, Švajčiarsko; 18. august)
2007 - 9,84 s (Indianapolis, USA; 22. jún)
2008 - 9,77 s (Eugene, USA; 28. jún)
**[[2009]] - 9,69 s ([[Šanghaj]], [[Čína]]; [[20. september]])**

;* **[[Beh na 200 m]]**
2002 - 20,88 s (Norman, USA; 13. apríl)
2004 - 20,07 s (Sacramento, USA; 16. júl)
2005 - 19,93 s (Sacramento, USA; 9. jún)
2006 - 19,68 s (Stuttgart, Nemecko; 10. september)
2007 - 19,63 s (Indianapolis, USA; 24. jún)
2008 - 20,00 s (Kingston, Jamajka; 3. máj)
**[[2009]] - 19,58 s ([[New York (mesto)|New York]], [[Spojené štáty|USA]]; [[30. máj]])**

### V hale

;* **[[Beh na 60 m]]**
2002 - 6,65 s (Manhattan, USA; 2. marec)
2004 - 6,57 s (Lexington, USA; 29. február)
**<br />[[2005]] - 6,55 s ([[Fayetteville (Arkansas)|Fayetteville]], USA; [[11. február]])**
2006 - 6,56 s (Fayetteville, USA; 10. február)
&nbsp;&nbsp;&nbsp;&nbsp;&nbsp;&nbsp;&nbsp;&nbsp;- 6,56 s (Boston, USA; 26. február)

;* **[[Beh na 200 m]]**
2002 - 21,04 s (Manhattan, USA; 2. marec)
**<br />[[2004]] - 20,58 s (Fayetteville, USA; [[12. marec]])**

;* **[[Beh na 400 m]]**
**[[2007]] - 47,08 s (Fayetteville, USA; [[2. marec]])**

### Beh na 100 m
; Časy pod 10 sekúnd

### Beh na 200 m
;Časy pod 20 sekúnd

## Referencie

## Iné projekty

## Externé odkazy

* Oficiálna webstránka 
* Tyson Gay za 9,68 s (beh na 100 m) *youtube.com*
* Tyson Gay - MS 2007 - beh na 100 m *youtube.com*
* Tyson Gay - MS 2007 - beh na 200 m *youtube.com*
* MS 2007 - beh na 4x100 m *youtube.com*

Kategória:Majstri sveta v behu na 100 m
Kategória:Majstri sveta v behu na 200 m
Kategória:Majstri sveta v štafete 4x100 m
Kategória:Bežci na 100 m USA
Kategória:Bežci na 200 m USA
Kategória:Atléti afroamerického pôvodu
Kategória:Osobnosti USA afroamerického pôvodu
Kategória:Osobnosti z Lexingtonu (Kentucky)
Kategória:Olympionici USA
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016